बाढ़ के पानी की वजह से लांघी सरहद, दरिया का बहाव ठीक कर रहे किसान पर हमला
Pakistan Punjab FirozpurBorder Update;  फिरोजपुर में सतलुज नदी में आई बाढ़ से भारत-पाकिस्तान के बीच इंटरनेशनल बॉर्डर का पता नहीं चल रहा है। BSF की फैंसिंग भी कई जगहों पर डूब या टूट गई है।
फिरोजपुर में सतलुज नदी में आई बाढ़ से भारत-पाकिस्तान के बीच इंटरनेशनल बॉर्डर का पता नहीं चल रहा है। BSF की फैंसिंग भी कई जगहों पर डूब या टूट गई है। ऐसी ही किसी जगह से पाकिस्तानी जंगली सुअर फिरोजपुर में भारतीय सीमा में घुस आया। यहां उसने एक व्यक्ति पर हमला कर दिया।
प्रशासन ने लगाई थी बहाव चेक करने की ड्यूटी
गांव टिंडीवाला निवासी मुख्तियार सिंह ने बताया कि सतलुज दरिया में जब जलस्तर बढ़ने लगा था तो जिला प्रशासन की ओर से गांव के लोगों की ड्यूटी लगाई गई थी। उन्हें कहा गया था कि वे दरिया पर बनाए नोच यानी बहाव घुमाने के लिए बनाए गए पॉइंट की लगातार मॉनिटरिंग करें।
अचानक हमले से कई फुट ऊपर उछलकर गिरा
इसी नोच को सुबह छह बजे गांव वालों के साथ वह देखने के लिए गया था। जब वह टूटते हुए नोच में मिट्‌टी का गट्‌टा लगा रहा था, तभी पाकिस्तानी जंगली सुअर वहां आ गया। उसने उस पर हमला कर दिया। जिससे वह कई फीट ऊपर उछलकर नीचे गिर पड़ा, जिससे उसकी पसलियां टूट गई।
इलाज के लिए गेहूं की बोरियां बेची, अब मदद की जरूरत
मुख्तियार सिंह ने बताया कि उनके पास इलाज के लिए पैसे नहीं थे। उन्हें घर में रखी गेहूं की 2 बोरियां बेचनी पड़ी। अब आगे के उपचार के लिए उनके पास पैसा नहीं है, उनकी मदद को भी कोई नहीं आया है। वह सरकार से अपील करते है, उनकी मदद की जाए, क्योंकि वह बीमार बिस्तर पर पड़े है, और परिवार के वह ही इकलौते कमाने वाले है। उनकी पांच बेटियां व एक बेटा है, सभी छोटे है।
पूर्व CPS नन्नू हालचाल पूछने पहुंचे
मुख्तियार सिंह का हालचाल जानने के लिए पूर्व सीपीएस सुखपाल सिंह नन्नू पहुंचे और उन्होंने अपने स्तर पर मदद का भरोसा देने के अलावा कहा कि वह जिला प्रशासन से मिलकर मदद दिलवाने का भी प्रयास करेंगे।